## Pravilnik o programu i načinu polaganja stručnog ispita za obavljanje poslova ispitivanja sustava za dojavu i gašenje požara

### NN 35/1994 (4.5.1994.), Pravilnik o programu i načinu polaganja stručnog ispita za obavljanje poslova ispitivanja sustava za dojavu i gašenje požara

# MINISTARSTVO UNUTARNJIH POSLOVA

Na temelju članka 20. stavka 5. Zakona o zaštiti od požara ("Narodne
novine", broj 58/93.), ministar unutarnjih poslova donosi

## PRAVILNIK

### O PROGRAMU I NAČINU POLAGANJA STRUČNOG ISPITA ZA OBAVLJANJE POSLOVA ISPITIVANJA SUSTAVA ZA DOJAVU I GAŠENJE POŽARA

Članak 1.

Djelatnici poduzeća koji obavljaju poslove ispitivanja stabilnih sustava
za dojavu i gašenje požara, te dojavu prisutnosti zapaljivih plinova i
para (u idućem tekstu: sustavi), moraju položiti stručni ispit po programu
i na način propisan ovim Pravilnikom.

Program za polaganje stručnog ispita tiskan je uz ovaj Pravilnik i njegov
je sastavni dio.

Članak 2.

Polaganje stručnog ispita obavlja se pred komisijom. Komisiju za polaganje
stručnog ispita iz članka 1. ovog Pravilnika imenuje ministar unutarnjih
poslova.

Članak 3.

Stručni ispit za obavljanje poslova ispitivanja sustava za dojavu i
gašenje požara polaže se usmeno.

Članak 4.

Komisija za polaganje ispite iz članka 2. sastoji se od predsjednika
i dva člana, odnosno njihovih zamjenika. Po potrebi mogu se imenovati i
promjenjivi članovi komisije. Za administrativne poslove komisije imenuje
se tajnik.

Predsjednik i članovi komisije, odnosno njihovi zamjenici, kao i promjenjivi
članovi komisije, mogu se imenovati samo iz reda djelatnika koji imaju
visoku stručnu spremu.

Predsjednik i članovi komisije, odnosno njihovi zamjenici, kao i promjenjivi
članovi komisije, imenuju se iz redova djelatnika Ministarstva unutarnjih
poslova, a po potrebi i iz drugih inslitucija koje se bave poslovima zaštite
od požara. Rješenjem o imenovanju članova komisije određuje se koje će
predmete ispitivati predsjednik i članovi komisije, a koje promjenljivi
članovi.

Članak 5.

Uspjeh kandidata na ispitu ocjenjuje se ocjenom: položio ili nije položio.
Kandidat se ocjenjuje ocjenom položio ako je iz svih predmeta zadovoljio
odgovorima

Članak 6.

Kandidat koji na ispitu ne zadovolji iz jednog ili iz dva predmeta,
može polagati popravni ispit u roku koji odredi komisija. Taj rok ne može
biti dulji od dva mjeseca od dana polaganja ispita. Kandidat, koji ne položi
ispit, može pristupiti na novi rok po isteku 30 dana od zadnjeg polaganja.

Kandidat može odustati ili odgoditi ispit, ali o tome mora izvijestiti
komisiju najmanje dva dana prije ispita.

Članak 7.

Prijavu za polaganje stručnog ispita, za ispitivanje sustava, podnose
poduzeća kod kojih je kandidat u radnom odnosu. Prijava za polaganje ispita
sadrži:

- ime i prezime kandidata, datum i mjesto rodenja i jedinstveni matični
broj građana

-ispravu o završenom obrazovanju

- ispravu o rasporedu na radno mjesto

- dokaz o uplaćenoj naknadi za polaganje stručnog ispita. Prijava se
podnosi Ministarstvu unectarnjih poslova.

Članak 8.

Ispitna komisija utvrđuje da li kandidat ispunjava uvjete za polaganje
stručnog ispita i o tome donosi rješenje. Rješenjem se ulvrđuje rok, mjesto
i vrijeme ispita te troškovi ispita. Ispitna komisija je obvezna kandidata
izvijestiti o polaganju stručnog ispita najmaclje 30 dana prije roka utvrđenog
za polaganje ispita.

Članak 9.

O ispitu komisija vodi zapisnik s podacima o članovima komisije i promjenjivim
članovima, imenu i prezimenu kandidata, datumu polaganja, pitanjima postavljenim
kandidatu te ocjenom komisije o uspjehu kandidata. Zapisnik potpisuje predsjednik
i članovi komisije, odnosno promjenjivi članovi komisije nazočni ispitu.

Članak 10.

O kandidatima koji su položili stručni ispit Ministarstvo unutarnjih
poslova vodi evidenciju. Evidencija sadrži podatke: ime i prezime kandidata,
datum i mjesto rođenja, jedinstveni matični broj građana, stupanj i smjer
završenog obrazovanja, tvrtku poduzeća u kojem je kacldidat u radnom odnosu,
datum polaganja ispita, ocjenu komisije, datum ponovnog polaganja ispita,
ocjenu i napomene.

Članak 11.

Kandidatima koji su položili stručni ispit izdaje se isprava o položenom
ispitu, koju potpisuje nadležni pomoćnik ministra i predsjednik komisije.

Čtanak 12.

Djelatnici slrojarske struke polažu ispit iz predmeta iz točaka 1.,
2., i 3. i gradiva iz prve dvije alineje točaka 4. i 5. Programa za polaganje
stručnog ispita. Djelatnici elektrotehničke struke polažu ispit iz predmeta
iz točaka 1., 3., 5. i gradiva iz prve dvije alineje točaka 2 i 4. Programa
za polaganje stručnog ispita Djelatnici kemijske struke ili zaštite od
požara polažu ispit iz predmeta iz točaka 1., 3., 4 i gradiva iz prve dvije
alineje točaka 2 i 5. Programa za polaganje stručnog ispita.

Članak 13.

Predsjednik i članovi komisije te promjenjivi članovi i tajnik imaju
pravo na naknadu za rad u komisiji. Naknada se odreduje po kandidatu, a
utvrđuje ju ministar unutarnjih poslova posebnim rješenjem. Naknadu za
rad komisije snosi poduzeće koje je uputilo kandidata na ispit.

Prijelazne i završne odredbe

Članak 14.

Djelatnici poduzeća koji obavljaju poslove ispitivanja sustava, moraju
položiti stručni ispit u roku od šest mjeseci od dana stupanja na snagu
ovog Pravilnika.

Članak 15.

Ovaj Pravilnik stupa na snagu osmoga dana od objave u "Narodnim
novinama".

Broj: 511-01-78-12503/1-99

Zagreb, 15. travnja 1994.

Ministar unutarnjih poslova

**Ivan Jarnjak, v. r.**

---

## PROGRAM ZA POLAGANJE STRUČNOG ISPITA

Program za polaganje stručnog ispita za obavljanje poslova ispitivanja
stabilnih sustava za dojavu i gašenje požara obuhvaća sljedeće predmete:

1. Osnove zakonske regulative Obuhvaća poznavanje i primjenu propisa
koji se odnose na:

- Zakon o zaštiti od požara i propise donijete na temelju njega:

- Zakon o zaštiti na radu;

- Zakon o zaštiti čovjekova okoliša;

- Zakon o normizaciji;

- Zakon o građenju;

- pravilnike i norme za mjerne jedinice, mjerila i meteorološke uvjete;

- propise za posude pod tlakom.

2. Stabilni sustavi za gašenje vodom i vodenom parom Obuhvaća poznavanje
sljedećih sadržaja:

- poznavanje propisa i usvojene tehničke prakse za te sustave;

- principe rada elemenata i cjeline sustava;

- opremu i mjerne uređaje za ispitivanje kao i princip njihovog rada;

- metode i postupke za ispitivanje funkcionatnosti tih sustava.

3. Stabilni sustavi za gašenje ugljikom, halonom i prahom Obuhvaća poznavanje
slijedećih sadržaja:

-poznavanje propisa i usvojene tehničke prakse za te sustave :

- principe rada elemenata i cjeline sustava;

- opremu i mjerne uređaje za ispitivanje kao i princip njihova rada;

- metode i postupke za ispitivanje funkcionalnosti tih sustava

4. Stabilni, polustabilni i mobilni sustavi za gašenje pjenom Obuhvaća
poznavanje sljedećih sadržaja:

- poznavanje propisa i usvojene tehničke prakse za te sustave ;

- principe rada elemenata i cjeline sustava;

- opremu i mjerne uređaje za ispitivanje kao i princip njihovog rada;

- metode i postupke za ispitivanje funkcionalnosti tih sustava.

5. Stabilni sustavi za dojavu požara i prisutnosti zapaljivih plinova
i para Obuhvća poznavanje slijedećih sadržaja

- poznavanje propisa i usvojene tehničke prakse za te sustave;

- principe rada elemenata i cjeline sustava;

- opremu i mjerne uređaje za ispitivanje kao i princip njihova rada;

- metode i postupke za ispilivanje funkcionalnosti tih sustava

Pravilnik, NN 35/1994-632